Document ID: 32010D0654

РЕШЕНИЕ НА КОМИСИЯТА
от 27 октомври 2010 година
за изменение на Решение 2009/852/ЕО по отношение на списъка на някои млекопреработвателни предприятия в Румъния, подложени на някои преходни мерки
(нотифицирано под номер C(2010) 7258)
(текст от значение за ЕИП)
(2010/654/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (1), и по-специално член 12, втора алинея от него,
като взе предвид Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2), и по-специално член 9 от него,
като има предвид, че:
(1)
С Решение 2009/852/ЕО на Комисията (3) се разрешава структурните изисквания, посочени в глава II от приложение II към Регламент (ЕО) № 852/2004 и в раздел I, глави II и III, раздел II, глави II и III, и раздел V, глава I от приложение III към Регламент (ЕО) № 853/2004, да не се прилагат по отношение на млекопреработвателните предприятия в Румъния, изброени в приложение I към посоченото решение, до 31 декември 2011 г.
(2)
През юли 2010 г. румънските власти информираха официално Комисията, че от влизането в сила на Решение 2009/852/ЕО пет предприятия от списъка в приложение I към посоченото решение са били затворени, а едно е било одобрено, едно предприятие, включено в приложение II към посоченото решение, е спряло преработката на съответстващо и несъответстващо на изискванията сурово мляко на отделни производствени линии и следва да бъде прехвърлено в приложение III към решението, пет предприятия от приложение III към решението са били одобрени за извършване на търговия в рамките на Съюза, едно предприятие е било добавено, а едно - закрито.
(3)
Предвид текущите структурни подобрения е целесъобразно списъците на предприятията, съдържащи се в приложения I-III към Решение 2009/852/ЕО, да бъдат съответно изменени.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Списъците на млекопреработвателните предприятията в Румъния, изброени в приложения I-III към Решение 2009/852/ЕО (наричани по-долу „предприятията“), се заменят със списъците на предприятията в приложения I-III към настоящото решение.
Член 2
Адресати на настоящото решение са държавите-членки.
Съставено в Брюксел на 27 октомври 2010 година.

Labels: 17
7
3
0
18
15